**Учениците от Профилирана природо-математическа гимназия „Никола Обрешков“ с върхови постижения във всички области на науката**

Десетки са завоюваните отличия на учениците от гимназията през учебната 2021/2022 година на Националните олимпиади по ***български език и литература, философия, математика, астрономия, биология и здравно образование, химия и опазване на околната среда, физика, английски език и др.***

Гордост за училището са Елиа Тилева – лауреат на Националната олимпиада по БЕЛ, и Валерия Стаменова – лауреат на Националния кръг на олимпиадата по философия и участник в разширения отбор на България за участие в Международната олимпиада по философия.

Димо Димчев, Виктория Андреева, Георги Стратиев и Габриела Димитрова са с отлично представяне на Националните олимпиади по ***история и цивилизации, биология и здравно образование, физика и гражданско образование***.

С високи постижения се отличиха на Националната олимпиада и Националното състезание по ***химия и опазване на околната среда*** Каролина Христова и Айлин Маневска.

Отлични резултати постигнаха на Националната олимпиада по ***география и икономика*** Николай Малчев, Кристиан Петров, Стефан Чернев, Георги Стратиев, Мариела Белчева и Велин Антонов.

На националната олимпиада по ***астрономия*** достойно се представи Тома Тасев, а Борис Илиев се представи отлично и защити името на гимназията на Националния кръг на олимпиадата по ***английски език***.

Георги Стоянов, Калоян Танев, Александър Стефанов и Любомира Христова постигнаха отлични резултати на Националната олимпиада по ***информационни технологии.***

Десетки ученици от гимназията участват в доброволчески инициативи за защита на животните, по ***гражданско образование*** и др.

Гимназията се гордее и с постиженията Кристиян Петров и Тома Тасев. Класирането на Кристиян Петров на 12-то място на Националната олимпиада по ***гражданско образование*** и завоюваният златен медал на Националното състезание по ключови компетентности, както и сребърният медал на Тома Тасев на същото състезание е признание за техния упорит труд.

На тържествена церемония 14.07. 2022 г. в МОН заместник-министър Мариета Георгиева награди за високи постижения в Националната програма „Обучение за ИТ умения и кариера“ учениците Александър Глушков, Виктория Тотева и Иван Моллов. Същите придобиха III степен на професионална квалификация по професията „Приложен програмист“.